Viborger Samler, 1849-12-22
Jndenlandske Efterretninger. Endskjøndt den Berlingske Tidende af 18de Decbr. gjentager sin tidligere afgivne Erklæring om at det afden engelske Journal the Times meddeelte Udtog af en Skrivelse fra Kammerherre Tillisch til den danske Jndenrigsminister ikke i Originalen er modtagen af Sidstnævnte, samt at den Berlingske Tidende heller ikke med Bestemthed kan angive om et Brev af saadant Jndhold er ankommet til Kjøbenhavn, saa troe vi dog ikke længere at burde undlade at meddele nedenstaaende Uddrag af hiin mærkelige Skrivelse, der derved, at een af Londons meest indflydelsesrige Journaler har aabnet sine Spalter for den, yderligere vil oplyse det engelske store Publicum om Preussens Færd i Hertugdømmerne. "Bestyrelsescommissionen var, efter at have confereret med Preussen, eenstemmig af den Mening at man ei kunde stole paa de preussiske Tropper, og Commissionen var saaledes ikke istand til at tage saadanne Forholdsregler, der maatte kræves for at gjenoprette en lovlig Tingenes Orden." Vi vare fremdeles eenstemmig af den Mening, at hele Befolkningen i Hertugdommet Slesvig vilde gives til Priis for den grusomste Behandling, hvis den slesvig-holstenske Hær gjorde et Jndfald i dette Hertugdomme, og at et saadant Jndfald maatte forebygges med Energie, for os er det en Umulighed at faae fast Fod her i Landet saalænge en fjendtlig Hær af 30000 Mr. (?) fortræffelige Tropper staaer kampfærdig ved Grændsen. Vi (Tillisch, Eulenburg og Oberst Hodges) have derhos besluttet at afsende en Collectivnote til vore respective Hoffer (Danmark, Preussen og England), forat fremsætte Tingenes Tilstand og godtgjøre Nødvendigheden af at den slesvig-holst. Hær maa opløses, eller og at Stormagterne tage lignende Forholdsregler for at beskytte os imod Angreb af hiin Hær." - J Noten omtales dernæst de sidste Tildragelser i Slesvig, og der udhæves, at en Hr. Dabell havde erklæret sig villig til at overtage en Politimesters Embede i Slesvig, naar han havde tilstrækkelig Sikkerhed for at Bistand vilde ydes ham af de preussiske Tropper. "Dabell erklærede den preuss. General Hahn lige i Ansigtet og i min - Tillisch's - Eulenburg og Oberst Hodges's Nærværelse, at han hverken havde eller kunde have Tillid til det preussiske Militair, men uden Held, saa at vi alle 3 have faaet den inderligste Overbeviisning om at vi ere aldeles ude af Stand til at udrette Nogetsomhelst i den Deel af Slesvig, der er besat af de preussiske Tropper." – "Det Eneste," siger Tillisch, jeg kan gjøre er, at jeg bliver her og fører en Skin-Regjering til Landets Fordærv, til Skjændsel for Kongens Navn og Danmarks Ære.""Jkke blot støde vi paa Vanskeligheder i Sydslesvig, ogsaa i Nordslesvig støde vi paa saadanne, der grunde sig paa Embedsmændenes Gjenstridighed imod Overretten, og dog maa Bestyrelsescommissionen tage sine Embedsmænd i Beskyttelse imod Overretten, saalænge denne fortsætter sin Opsætsighed imod Bestyrelsescommissionen." Tillisch erklærer det nødvendigt at afsætte Overretten, men erklærer derhos, at dette kun vil lade sig udføre ved Hielp af væbnet Magt og General Hahns Bistand. Er det Stormagternes Villie, at Vaabenstilstanden skal gjennemføres og Krigen ikke fornyes, da forekommer det mig, at dette kan forhindres, naar man erklærer Statholderskabet og Hertugdommet Holsten, at Stormagterne vilde betragte et Jndfald i Slesvig som en casus helli; det staaer til at vente, at end ikke de insolente Slesvig=Holstenere ville vove et saadant Skridt. Men Danmarks Ære og Vælfærd fordre, at Hertugdommet Slesvigs Beboere ikke gives til Priis for en saa grændseløs Elendighed, som Krigens Fornyelse under de nuværende Omstændigheder vilde medføre. General Malmborg er i høi Grad misfornøiet med den usikkre Stilling, hvori han befinder sig, og er meget begjærlig efter at vide, hvad den preussiske Besætning i Tilfælde af et Jndbrud agter at gjøre – om den vil lade Slesvig=Holstenerne uhindret passere, eller om man vil kunne stole paa Modstand fra de preussiske Troppers Side."